Andreas Mitter

Andreas Mitter (s. 28. marraskuuta 1981) on itävaltalainen mäkihyppyvalmentaja. Hän toimi vuosina 2016–2018 Suomen mäkihyppymaajoukkueen päävalmentajana.

Mitterillä on valmennustutkinto Innsbruckin yliopistosta. Hän toimi Itävallan C-maajoukkueen päävalmentajana vuodet 2011–2012 ja B-maajoukkueen päävalmentajana vuodet 2012–2016. Maaliskuussa 2016 Mitter valittiin Suomen mäkihyppymaajoukkueen päävalmentajaksi 2+1-vuotisella sopimuksella. Hän on Suomen historian ensimmäinen ulkomaalainen päävalmentaja mäkihypyssä.

Mitterin veli Christian toimii Norjan alppihiihtomaajoukkueen päävalmentajana.

Lähteet 

Itävaltalaiset mäkihyppyvalmentajat
Vuonna 1981 syntyneet
Elävät henkilöt